Diari Oficial de la Generalitat Valenciana


Sumari del DOGV 6468, del 25-02-2011 (2011/2194)

Notificació de la resolució. Expedient número MHM-8313/1206 Petrer.
-------------------------------------------------------------------

### Dades del document

Número de DOGV
:   6468

Data del DOGV
:   25-02-2011

Secció del DOGV
:   V. ANUNCIS - C) ALTRES ASSUMPTES

Número del document
:   2011/2194


Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Anunci

Notificació de la resolució. Expedient número RJY-9466/1206 Petrer. [2011/2194]  
Pel fet d'haver resultat infructuoses les gestions realitzades per a efectuar la notificació adreçada a Andrés Tortosa Jover, al domicili que figura en la seua sol·licitud de declaració d'interés comunitari per a la reforma d'un habitatge a fi d'adaptar-ne la planta baixa com a establiment de restauració, en sòl no urbanitzable, a la partida el Ginebre, polígon 31, parcel·la 100 del municipi de Petrer, d'acord amb el que preveu l'article 59 de la Llei de Règim Jurídic de les Administracions Públiques i del Procediment Administratiu Comú, es porta a efecte per aquest edicte.  
Acte que es notifica:  
El conseller de Medi Ambient, Aigua, Urbanisme i Habitatge i vicepresident tercer del Consell va adoptar, en data 28 de desembre de 2010, la resolució que a continuació es transcriu:  
«Vist l'expedient promogut per Andrés Tortosa Jover de sol·licitud de declaració d'interés comunitari per a la reforma d'un habitatge a fi d'adaptar-ne la planta baixa com a establiment de restauració, en sòl no urbanitzable, a la partida el Ginebre, polígon 31, parcel·la 100 del municipi de Petrer i de conformitat amb els següents  
Antecedents de fet  
Primer. Amb data 1 de juliol de 2004 el promotor, Andrés Tortosa Jover va sol·licitar d'aquesta Conselleria declaració d'interés comunitari per a la reforma d'un habitatge a fi d'adaptar-ne la planta baixa com a establiment de restauració, en sòl no urbanitzable, a la partida el Ginebre, polígon 31, parcel·la 100 del municipi de Petrer.  
Segon. En data 29 de novembre de 2010 ha tingut entrada un escrit de l'interessat on manifesta la seua voluntat de desistir de la sol·licitud formulada.  
Tercer. Amb data 1 de desembre de 2010 el Servei Territorial d'Urbanisme d'Alacant emet informe favorable al desistiment formulat.  
Quart. Amb data 23 de desembre de 2010 el Servei de Coordinació Territorial de la Direcció General d'Urbanisme emet un informe respecte a aquest expedient.  
Fonaments de dret  
Primer. En els articles 90 i 91 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú s'inclou, com a manera d'acabament del procediment, el desistiment i la renúncia del dret. Aquesta voluntat ha de ser acceptada de ple per l'administració i declarar conclòs el procediment instat per l'interessat, llevat que l'escrit d'iniciació s'haja formulat per dos o més interessats i el desistiment o la renúncia no es formule per tots ells, o quan existisquen tercers interessats que s'hagen personat en el procediment que n'insten la continuació en el termini de 10 dies des de la notificació del desistiment o la renúncia formulada o, si escau, que la qüestió suscitada per la incoació del procediment comporte interés general o siga convenient substanciar-la per a la definició i esclariment d'aquesta. En aquest supòsit l'administració pot limitar l'efecte desitjat per l'interessat i seguir el procediment, ja que la inequívoca existència de l'interés general representa una excepció a l'acceptació de ple de la renúncia i al poder de disposició de l'interessat.  
En aquest cas està acreditat que es tracta d'un procediment iniciat a sol·licitud de l'interessat esmentat sense que se li apliquen les excepcions legals previstes per a prosseguir la tramitació o limitar els seus efectes, a més de la clara voluntat de l'interessat de desistir del procediment, la qual cosa determina de manera immediata l'acabament.   
De manera que s'accepta el desistiment a la declaració d'interés comunitari sol·licitada i es declara conclòs el procediment instruït davant del Servei Territorial d'Urbanisme.  
Segon. De conformitat amb el que disposa l'article 42.1 en relació amb el 91.2 de la Llei de Règim Jurídic de les Administracions Públiques i del Procediment Administratiu Comú, l'òrgan competent està obligat a dictar una resolució expressa perquè produïsca efecte el desistiment del dret de l'interessat en el procediment.  
En virtut d'això, el conseller de Medi Ambient, Aigua, Urbanisme i Habitatge és competent per a l'adopció d'aquesta resolució d'acord amb el que preveu l'article 6.e del Reglament dels Òrgans Territorials i Urbanístics de la Generalitat, aprovat per Decret 162/2007, de 21 de setembre, del Consell de la Generalitat.  
A la vista de les anteriors consideracions i dels preceptes legals esmentats, concordants i d'aplicació general, resolc:  
Acceptar el desistiment formulat per Andrés Tortosa Jover respecte del procediment de declaració d'interés comunitari per a la reforma d'un habitatge a fi d'adaptar-ne la planta baixa com a establiment de restauració, en sòl no urbanitzable, a la partida el Ginebre, polígon 31, parcel·la 100 del municipi de Petrer, i declarar conclòs l'expedient tramitat davant del Servei Territorial d'Urbanisme, sense perjudici del seu dret a reproduir-ne novament la sol·licitud en el moment que ho estime convenient.  
Contra aquesta resolució, que posa fi a la via administrativa, pot interposar-se recurs de reposició davant del conseller de Medi Ambient, Aigua, Urbanisme i Habitatge en el termini d'un mes comptador des de l'endemà de la notificació, d'acord amb el que estableixen els articles 116.1 i 117.1 de l'esmentada Llei 30/1992; o bé recurs contenciós administratiu davant de la Sala Contenciosa del Tribunal Superior de Justícia de la Comunitat Valenciana en el termini de dos mesos comptadors des de l'endemà de la notificació, de conformitat amb el que disposa l'article 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa. Tot això sense perjudici que els interessats puguen exercir qualsevol altre recurs que consideren oportú.»  
Aquesta notificació és transcripció exacta de la resolució original que consta en l'expedient.  
València, 9 de febrer de 2011.- El director general d'Urbanisme: Juan Giner Corell.